# 2025/26 FFURFLEN CYTUNDEB ARHOLWR ALLANOL MODYLAU

# Cytundeb ar fodylau i’w hadolygu ac elfennau asesu i’w cymedroli

|  |  |  |  |
| --- | --- | --- | --- |
| **Athrofa:** |  | **Disgyblaeth Academaidd (os yn berthnasol):** |  |
| **Teitlau’r Rhaglenni:** |  | **Blwyddyn Academaidd:** |  |
| **Arholwr(wyr) Allanol:**  |  |
| **Nodwch unrhyw Bartneriaid Cydweithredol sy’n ymwneud â chyflwyno’r modylau hyn[[1]](#footnote-1)** |  |
| **Nodwch bob lleoliad cyflwyno gan y Brifysgol *(e.e. Abertawe a Llundain)***  |  |

**RHESTRWCH BOB MODWL (A PHOB ELFEN ASESU) Y MAE’R ARHOLWR ALLANOL MODYLAU YN GYFRIFOL AMDANYNT YN ÔL Y SEMESTER CYFLWYNO (gweler y cyngor ym mhwyntiau 1 a 2 y Nodiadau Canllaw, yn arbennig mewn perthynas â modylau Lefel 4)\*.**

| **Cod y Modwl** | **Teitl y Modwl** | **Gwerth Credyd** | **Lleoliad Cyflwyno \*** | **Semester Cyflwyno\*\*** | **I’w adolygu** | **Elfen(nau) Asesu****(gyda phwysiadau)** | **Elfen i’w hystyried** | **Proses farcio a gytunwyd****(yn unol â GA22)**  |
| --- | --- | --- | --- | --- | --- | --- | --- | --- |
| *SHSS6079C* | *Antur yn y Cwricwlwm* | 20 |  | 1 | I | Gwaith cwrs 50% | I | Cymedroli Mewnol |
| *SHSS6079C* | *Antur yn y Cwricwlwm* | 20 |  | 1 | I | Cyflwyniad seminar 50% | N | Cymedroli Mewnol |
| *SHSS6080C* | *Safbwyntiau ar Addysg Awyr Agored*  | 20 |  | 2 | N | Asesiad Llafar 50% | Amh. | Cymedroli Mewnol |
| *SHSS6080C* | *Safbwyntiau ar Addysg Awyr Agored*  | 20 |  | 2 | N | Arholiad a welir ymlaen llaw 50% | Amh. | Marcio dwbl dall |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

**\*** **Codau Lleoliad Cyflwyno**: SWAN- campws Abertawe; TC – campws Caerfyrddin, LON – campws Llundain, BM – campws Birmingham, CDIF – campws Caerfydd, BF – campws Ysgol Busnes Caerdydd.

AN – Alfred Nobel University, CE – Centro de Estudios Superiores y Tecnicos de la Empresas, EA – Escuela Autónoma de Dirección de Empresas,

ES – Escuela Superior de Comunicación y Marketing, FB – Formatic Barna, FJ – Fujian Jiangxia University, GO – Coleg Gwyr/Gower College, HA – Human Academy, HC – Hereford College of Arts, HK – Hong Kong Management Association, LZ – Lanzhou University, MW - IUMW – Universiti Malaya-Wales, NC – Newbold College, NPT – Grwp Colegau NPTC/NPTC Group of Colleges, PC – Coleg Sir Benfro/Pembrokeshire College, PSP – The King’s Foundation School of Traditional Arts,

SG – Coleg Sir Gar, SP – St Padarn’s Institute, WH – Wuhan University of Technology

**\*\* Semester neu Dymor**

## DULL A GYTUNWYD AR GYFER DEWIS SAMPL GYNRYCHIADOL O WAITH CYNNIG CYNTAF:

|  |  |  |  |
| --- | --- | --- | --- |
| Nodwch sut y dewisir y sampl gynrychiadol:

|  |  |  |
| --- | --- | --- |
|[ ]  Sampl ar hap |[ ]  Yr un â’r sampl ar gyfer cymedroli mewnol (Pennod 7 y Llawlyfr Ansawdd Academaidd) |[ ]  Arall. Nodwch:…………………………………………………………….. |

  |

**GWYBODAETH SYDD EI HANGEN I GYFRIFO FFI’R ARHOLWR ALLANOL YN FLYNYDDOL**

**Cwblhewch y tabl isod i nodi cyfanswm nifer a gwerth credyd POB modwl sydd i’w cyflwyno yn ystod y flwyddyn academaidd 2025/26 y bydd yr Arholwr Allanol yn gyfrifol amdanynt (h.y. nid yn unig y modylau yn y sampl). Ar gyfer modylau a gyflwynir fwy nag unwaith y flwyddyn a/neu a gyflwynir mewn mwy nag un lleoliad ac a oruchwylir gan yr un Arholwr Allanol, nodwch nifer y carfanau y flwyddyn yn gysylltiedig â phob modwl. Atodwch wybodaeth ychwanegol lle bo angen.**

|  |  |  |
| --- | --- | --- |
| **2025/26** | **Nifer y modylau** | **Gwerth credyd** |
| Lefel 3 |  |  |
| Lefel 4 |  |  |
| Lefel 5 |  |  |
| Lefel 6 |  |  |
| Lefel 7(ac eithrio modylau 60 credyd) |  |  |
| **Cyfanswm** |  |  |

|  |  |  |
| --- | --- | --- |
| Rhan II Lefel 7traethawd hir / prosiect *(60+ o gredydau yn unig)* |  |  |

## LLOFNOD (yn eu trefn):

|  |  |  |  |
| --- | --- | --- | --- |
| **Rheolwr Rhaglen:** |  | **Dyddiad:** |  |
| **Cyfarwyddwr Academaidd:** |  | **Dyddiad:** |  |
| **Arholwr Allanol Modylau:** |  | **Dyddiad:** |  |

**NODIADAU CANLLAW**

1. **Rhestrwch BOB modwl (a phob elfen asesu) y mae’r arholwr allanol modylau yn gyfrifol amdanynt (gan gynnwys unrhyw fodylau traethawd hir/prosiect Lefel 7). Ar gyfer rhaglenni a gyflwynir gan y Brifysgol, graddau Anrhydedd a graddau Sylfaen sydd heb ddyfarniad canolradd ar Lefel 4 (h.y. dyfarniad Tystysgrif AU y gall myfyrwyr gofrestru arno), nid oes angen i’r Arholwr Allanol fel arfer adolygu’r modylau Lefel 4 ac ni ddylid eu cynnwys ar ffurflen GA15. Fodd bynnag, mae’n bosibl gofyn i Arholwr Allanol adolygu modylau Lefel 4 mewn rhai amgylchiadau, megis blwyddyn gyntaf cyflwyno rhaglen o fewn disgyblaeth hollol newydd. Gweler 2 isod am raglenni a gyflwynir gan bartneriaid cydweithredol. Dylid trafod pob cais o’r fath gyda’r Swyddfa Academaidd cyn cwblhau ffurflen GA15 gyda’r Arholwr Allanol.**
2. **Ar gyfer partneriaid cydweithredol newydd, mae’n ofynnol penodi arholwr allanol ar unwaith, ac ystyrir gwaith Lefel 4 ar gyfer dau gylch cyflwyno cyntaf gradd Baglor. Estynnir hyn i raglenni newydd gyda phartneriaid cyfredol lle y dynodwyd risgiau e.e. lle mae disgyblaeth newydd i gael ei chyflwyno. Dylid trafod pob cais o’r fath â’r Swyddfa Partneriaethau Cydweithredol cyn cwblhau ffurflen GA15 gyda’r Arholwr Allanol.**
3. **Nodwch y broses farcio a gytunwyd (fel y’i hamlinellir yn Atodiad GA22) ac a ddefnyddir gyda phob elfen asesu.**
4. **Nodwch pa fodylau sydd i’w hadolygu yn y flwyddyn academaidd gyfredol** (***I*** *= i’w adolygu****, N*** *= nid i’w adolygu).*
5. **Nodwch pa elfennau asesu (yn y modylau sydd wedi eu dynodi i’w hadolygu) sydd i’w hystyried** (***I*** *= i’w hystyried,* ***N*** *= nid i’w hystyried,* ***Amh****. = modwl nid i’w adolygu*).
6. **Nodwch sut y diffinnir y sampl o waith cynnig cyntaf sydd i’w gymedroli (o’r elfennau asesu o fewn modylau sydd wedi eu dynodi i'w hadolygu).**
7. **Dylai’r Rheolwr Rhaglen lofnodi’n gyntaf, wedyn dylai’r Cyfarwyddwr Academaidd lofnodi’r ffurflen, cyn y gofynnir i’r arholwr allanol modylau lofnodi. Derbynnir llofnodion electronig.**
8. **Nodwch gyfanswm nifer a gwerth credyd pob modwl sydd i’w gyflwyno yn ystod y flwyddyn academaidd y bydd yr arholwr allanol yn gyfrifol amdano, dyma a ddefnyddir i gyfrifo’r ffi flynyddol.**
9. **Os bydd datblygiadau sylweddol i'r rhaglen yn ystod y flwyddyn academaidd e.e. y ddarpariaeth yn cael ei chynnig mewn lleoliad ychwanegol, dylid adolygu'r cytundeb arholwr allanol a'i ailgyflwyno i'r Swyddfa Academaidd, er mwyn sicrhau bod yr arholwr allanol yn cael ei dalu yn unol â hynny a bod lefelau priodol o graffu allanol ar waith.**

**Dynodi modylau i’w hadolygu**

Rhaid i’r arholwr allanol modylau gysylltu â’r Cyfarwyddwr(wyr) Academaidd / Rheolwr(wyr) Rhaglenni perthnasol i ddynodi o leiaf hanner y modylau y mae ef/hi’n gyfrifol amdanynt i’w hadolygu mewn unrhyw flwyddyn academaidd benodol (cyfanswm o 120 credyd o leiaf ar draws pob Lefel). Gall union werth credyd modylau a adolygir mewn unrhyw flwyddyn academaidd benodol fod yn fwy na’r isafswm gan fod angen i’r arholwr allanol modylau fod wedi adolygu pob modwl y mae ef/hi’n gyfrifol amdano o leiaf unwaith yn ystod ei gyfnod ef/hi yn y swydd (gan dybio bod y penodiad am 4 blynedd).

Os yw’r arholwr allanol modylau yn gyfrifol am fodylau gwerth cyfanswm o lai na 120 credyd bob blwyddyn academaidd, yna mae’n rhaid i’r arholwr allanol modylau adolygu’r holl fodylau y mae ef/hi yn gyfrifol amdanynt.

Mae’n **rhaid** i bob modwl gwerth 40 credyd neu fwy gael ei adolygu gan yr arholwr allanol modylau bob blwyddyn academaidd.

*Yn achos Graddau Anrhydedd, mae’r Rheolwr Rhaglen yn gyfrifol am sicrhau bod modylau sy’n cyfrif am o leiaf 120 credyd ar bob rhaglen astudio wedi’u dynodi fel rhai i’w hadolygu gan yr arholwyr allanol modylau perthnasol mewn unrhyw flwyddyn academaidd benodol. O blith y rhain dylai o leiaf 60 credyd fod ar Lefel 5 ac o leiaf 60 credyd ar Lefel 6. Yn achos rhaglenni TAR Cynradd / Uwchradd gyda SAC, dynodir modylau sy’n cyfrif am o leiaf 120 credyd ar bob rhaglen astudio fel rhai i’w hadolygu gan yr arholwyr allanol modylau perthnasol mewn unrhyw flwyddyn benodol. Yn achos pob dyfarniad arall, dylid adolygu o leiaf hanner y credydau a allai gyfrannu at y dyfarniad mewn unrhyw flwyddyn academaidd benodol.*

**Dynodi elfennau asesu i’w hystyried**

Os oes gan fodwl sydd wedi ei ddynodi i’w adolygu fwy nag un elfen asesu, does dim rhaid ystyried pob elfen. Bydd detholiad o elfennau asesu yn y modylau a ddynodwyd i’w hadolygu yn cael eu hystyried gan yr arholwr allanol modylau. Rhaid i elfennau asesu a ystyrir gyfrif am bwysiad o 40% o’r modwl o leiaf. Yn achos modylau sy’n werth 40 credyd neu fwy, rhaid ystyried y brif elfen bob tro. Dylai arholwr allanol modylau ystyried amrywiaeth o elfennau asesu gwahanol yn ystod cyfnod o 4 blynedd.

**Dynodi sampl gynrychiadol o waith cynnig cyntaf i’w gymedroli**

Dewisir sampl gynrychiadol o waith cynnig cyntaf i’w gymedroli o blith yr elfennau asesu a ddynodwyd i’w hystyried gan yr arholwr allanol modylau, gyda’r sampl yn cynnwys o leiaf 6 myfyriwr (o leiaf 4 myfyriwr ar fodylau TAR Cynradd / Uwchradd gyda SAC). Os oes llai na’r isafswm myfyrwyr yn cael eu hasesu, rhaid cynnwys gwaith yr holl fyfyrwyr yn y sampl. Gall fod gorgyffwrdd rhwng y sampl a’r sampl ar gyfer cymedroli mewnol fel y’i diffinnir ym Mhennod 7 y Llawlyfr Ansawdd Academaidd.

Mewn achosion lle cyflwynir modylau ar yr un pryd ar draws nifer o leoliadau a lle defnyddir yr un elfennau asesu ym mhob lleoliad, rhaid i’r sampl gynnwys cyfanswm o 6 myfyriwr o leiaf ac o leiaf 2 fyfyriwr o bob lleoliad.

Mewn achosion lle cyflwynir modylau i nifer o garfannau mewn un lleoliad a lle defnyddir yr un elfennau asesu ar gyfer pob carfan, rhaid i’r sampl gynnwys cyfanswm o 6 myfyriwr o leiaf ac o leiaf 3 myfyriwr o bob carfan.

Mewn achosion lle cyflwynir modylau i nifer o garfannau ar draws nifer o leoliadau a lle defnyddir yr un elfennau asesu ar gyfer pob carfan ac ym mhob lleoliad, rhaid i’r sampl gynnwys cyfanswm o 6 myfyriwr o leiaf ac o leiaf 3 myfyriwr o bob carfan ac o leiaf 2 fyfyriwr o bob lleoliad.

Os yw’r elfen asesu mewn modwl yn wahanol ar draws lleoliadau neu garfannau, yna dylid trin pob lleoliad neu garfan fel sampl unigol (gyda lleiafswm o 6 yn y sampl) a dylid cyfrif y modwl yn fodwl ar wahân ar gyfer pennu gwerth credyd cyfrifoldeb.

**Cymedroli modylau traethawd hir/prosiect Lefel 7**

Dynodir unrhyw fodwl Lefel 7 gwerth 60 credyd neu fwy yn fodwl traethawd hir/prosiect Lefel 7. Bydd arholwr allanol yn gyfrifol am ddim mwy na 30 traethawd hir/prosiect mewn un penodiad. Rhaid i’r arholwr allanol perthnasol weld sampl o 6 thraethawd hir/prosiect o leiaf.

Dylid cyflwyno’r Ffurflen Cytundeb Arholwr Allanol wedi ei chwblhau i’r Bwrdd Athrofa perthnasol cyn gynted â phosib yn y flwyddyn academaidd. Bydd y Bwrdd Athrofa naill ai’n cadarnhau’r Cytundeb neu’n gofyn am newidiadau iddo. Dylid cyflwyno copi o bob Cytundeb Arholwr Allanol i’r Pwyllgor Safonau Academaidd i’w gymeradwyo’n derfynol yn ail gyfarfod y flwyddyn (ym mis Rhagfyr fel arfer). Y dyddiad cau ar gyfer cyflwyno ceisiadau i’r Swyddfa Academaidd at y diben hwn yw 14 Tachwedd 2025.

**MAE'R DDOGFEN HON AR GAEL HEFYD YN SAESNEG**

1. Sylwer ei bod bellach yn ofynnol i Arholwyr Allanol gyflwyno adroddiad ar wahân ar gyfer pob partner cydweithredol sy’n ymwneud â’r cyflwyno. Bydd y Swyddfa Academaidd yn defnyddio’r wybodaeth a ddarperir ar y ffurflen hon i fonitro bod y nifer gofynnol o adroddiadau’n cael eu cyflwyno ac i sicrhau talu am yr adroddiad cyntaf ac am bob adroddiad ychwanegol. [↑](#footnote-ref-1)